তথ্যওসম্প্রচারমন্ত্রক
কেন্দ্রীয় মন্ত্রী শ্রী অনুরাগ সিং ঠাকুর ৭৫টি সৃজনশীল মনের সামনে ৫৩ ঘণ্টার চ্যালেঞ্জের সূচনা করেছেন
আইএফএফআই-এ সর্ববৃহৎ দক্ষিণ এশীয় চলচ্চিত্র বাজারের সূচনা করেন মন্ত্রী অনুরাগ ঠাকুর
চলচ্চিত্র প্রযুক্তি প্রদর্শনী এবং স্বাধীনতা সংগ্রাম ও চলচ্চিত্র প্রদর্শনীর উদ্বোধন করেন মন্ত্রী
মুম্বাই, ২১ নভেম্বর, ২০২২
কেন্দ্রীয় তথ্য ও সম্প্রচার, যুব বিষয়ক এবং ক্রীড়া মন্ত্রী শ্রী অনুরাগ সিং ঠাকুর আজ ৫৩তম আন্তর্জাতিক ভারতীয় চলচ্চিত্র উৎসবের ৭৫টি সৃজনশীল মনের জন্য ৫৩ ঘণ্টার চ্যালেঞ্জ সহ ফিল্ম বাজার, ভারতীয় প্যানোরামা সেকশন প্রভৃতি বিভিন্ন উদ্যোগের আজ উদ্বোধন করেছেন। তিনি ‘স্বাধীনতা সংগ্রাম ও চলচ্চিত্র’ বিষয় নিয়ে প্রদর্শনীরও উদ্বোধন করেন এবং তা ঘুরে দেখেন। এই প্রদর্শনীতে চলচ্চিত্র প্রযোজনা সংক্রান্ত অত্যাধুনিক প্রযুক্তির ব্যবহার প্রদর্শিত হয়েছে এবং প্রযুক্তিগত উদ্ভাবনের মাধ্যমে ভারতের স্বাধীনতা সংগ্রামের গল্প বর্ণিত হয়েছে।
৫৩তম আন্তর্জাতিক ভারতীয় চলচ্চিত্র উৎসব চলাকালীন সকালে কেন্দ্রীয় মন্ত্রী অনুরাগ ঠাকুর ৫৩ ঘণ্টার চ্যালেঞ্জের আনুষ্ঠানিক সূচনা করেন। এই প্রতিযোগিতার মাধ্যমে নির্বাচিত আগামীদিনের ৭৫টি সৃজনশীল প্রতিভার সামনে ৫৩ ঘণ্টায় চ্যালেঞ্জ রাখা হবে India@100 এই বিষয় নিয়ে স্বল্প দৈর্ঘ্যের ছবি তৈরির। আইএফএফআই ৫৩ এই বিভাগটি ন্যাশনাল ফিল্ম ডেভেলপমেন্ট কর্পোরেশন  শর্টস টিভির সঙ্গে যৌথভাবে আয়োজন করেছে। কেন্দ্রীয় তথ্য ও সম্প্রচার প্রতিমন্ত্রী ডঃ এল মুরুগন, তথ্য ও সম্প্রচার মন্ত্রকের সচিব অপূর্ব চন্দ্র ও অনুষ্ঠানে উপস্থিত ছিলেন।
বিস্তারিত জানতে এই লিঙ্কে ক্লিক করুন : https://www.pib.gov.in/PressReleasePage.aspx?PRID=1877715
এদিন তথ্য ও সম্প্রচার মন্ত্রী ফিল্ম বাজারের উদ্বোধন করেন। এটি দক্ষিণ এশিয়ার সর্ববৃহৎ ফিল্ম বাজার। সৃজনশীল প্রতিভা এবং দক্ষিণ এশিয়া ও আন্তর্জাতিক চলচ্চিত্র গোষ্ঠীর মধ্যে সহযোগিতাকে উৎসাহ দিতে ৫৩তম আন্তর্জাতিক ভারতীয় চলচ্চিত্র উৎসবে এই উদ্যোগ নেওয়া হয়েছে। তথ্য ও সম্প্রচার প্রতিমন্ত্রী ডঃ এল মুরুগন প্রমুখ উপস্থিত ছিলেন।
বিস্তারিত জানতে এই লিঙ্কে ক্লিক করুন : https://www.pib.gov.in/PressReleseDetailm.aspx?PRID=18777355
এর পাশাপাশি এবারই প্রথম চলচ্চিত্র প্রযুক্তি প্রদর্শনীর আয়োজিত হয়েছে ভারতীয় আন্তর্জাতিক চলচ্চিত্র উৎসবে। চলচ্চিত্র প্রযুক্তি এবং স্বাধীনতা আন্দোলন ও চলচ্চিত্র নিয়ে প্রদর্শনীতে অনেক চলচ্চিত্র অনুরাগী ভিড় জমাচ্ছেন। শ্রী অনুরাগ ঠাকুর চলচ্চিত্র প্রযুক্তি প্রদর্শনীর উদ্বোধন করেন। এই প্রদর্শনীতে চলচ্চিত্র শিল্প এবং আজকের দিনে চলচ্চিত্র ও নান্দনিকতা এই বিষয়কে তুলে ধরা হয়েছে। উদ্বোধনের পর তিনি বিভিন্ন স্টল ঘুরে দেখেন। এইসব স্টলগুলিতে চলচ্চিত্র নির্মাণ ও প্রযোজনায় যেসব অত্যাধুনিক প্রযুক্তি ব্যবহৃত হয় তা জায়গা পেয়েছে।
বিস্তারিত জানতে এই লিঙ্কে ক্লিক করুন : https://www.pib.gov.in/PressReleseDetailm.aspx?PRID=18777555
স্বাধীনতা সংগ্রাম ও চলচ্চিত্র নিয়ে আরও একটি প্রদর্শনীর আজ উদ্বোধন করেন কেন্দ্রীয় তথ্য ও সম্প্রচার মন্ত্রী শ্রী অনুরাগ সিং ঠাকুর। কেন্দ্রীয় তথ্য ও সম্প্রচার মন্ত্রকের অধীন, সেন্ট্রাল ব্যুরো অফ কমিউনিকেশন এর আয়োজন করেছে। স্টলগুলিতে মাল্টিমিডিয়া ডিজিটাল প্রদর্শনীতে প্রযুক্তি উদ্ভাবনের ব্যবহারের মাধ্যমে ভারতের স্বাধীনতা সংগ্রামের সম্পূর্ণ গল্প তুলে ধরা হয়েছে।
বিস্তারিত জানতে এই লিঙ্কে ক্লিক করুন : https://www.pib.gov.in/PressReleasePage.aspx?PRID=18777111
আইএফএফ ৫৩তে আজ ভারতীয় প্যানোরামা বিভাগেরও উদ্বোধন করেন কেন্দ্রীয় তথ্য ও সম্প্রচার মন্ত্রী। এতে ভারতের বিভিন্ন প্রান্ত থেকে জীবনকে বড় পর্দায় ফুটিয়ে তোলার সংকল্পকে তুলে ধরা হয়েছে। এ বছরের ভারতীয় প্যানোরামায় নির্বাচিত ২৫টি ফিচার এবং ২০টি নন-ফিচার ফিল্ম সম্পর্কে দর্শকদের অবগত করা হয়েছে।
PG/AB/NS
(Visitor Counter : 92